stanford-oval/wikipedia huggingface dataset:
Llywelyn ab Iorwerth
Elämäkerta

Llywelyn ab Iorwerthin isä oli Iorwerth Drwyndwn ja äiti tämän vaimo Margaret. Hänen isoisänsä oli Owain Gwynedd, jonka kuolema vuonna 1170 johti Gwyneddin kuningaskunnan sisäisiin valtakamppailuihin. Llywelyn ab Gwyneddin noususta kuninkaaksi tiedetään vain suhteellisen vähän. Hän oli joka tapauksessa kukistanut kilpailijansa Gwyneddissä vuoteen 1099 mennessä tai hieman myöhemmin nousten maansa kuninkaaksi.
Vakiinnutettuaan asemansa Gwyneddissä Llywelyn pyrki myös levittämään vaikutusvaltaansa kuningaskuntansa ulkopuolelle Powys Wenwynwynin alueella. Samalla hän piti myös yllä suhteita Englannin kuningas Juhana Maattoman kanssa avioituen tämän tytär Joanin vuonna 1205. Juhana kääntyi kuitenkin lopulta Llywelyniä vastaan liittoutuen tämän levittäytymissuunnitelmien uhkaamien walesilaisten hallitsijoiden kanssa. Vuonna 1211 Juhana teki sotaretken Llywelyniä vastaan. Llywelyn pakotettiin luopumaan Perfeddwladin alueesta sekä luovuttamaan äpäräpoikansa Gruffyddin panttivankina kuninkaalle. Kuninkaan puuttuminen Walesin asioihin sai kuitenkin paikalliset hallitsijat liittoutumaan tällä kertaa Llywelynin kanssa. Kuningas ajautui myös sotaan Englannin paroneja vastaan, ja Llywelyn soti näiden puolella. Vuonna 1215 solmitussa rauhansopimuksessa eli Magna Cartassa tunnustettiin Llywelynin asema Walesissa, ja Gruffudd vapautettiin.
Llywelyn ryhtyi luomaan kuninkaasta riippumatonta Walesia vaatimalla muilta alueen hallitsijoilta uskollisuudenvaloja itselleen eikä Englannin kuninkaalle, kuten aiemmin oli ollut tapana. Esillä oli näin ensimmäistä kertaa ajatus Walesin ruhtinaskunnasta. Juhanan seuraaja Henrik III tunnusti Llywelynin aseman vuonna 1218, muttei ajatusta hänen hallitsemastaan ruhtinaskunnasta. Llywelyn toivoi vielä kuitenkin poikansa Dafyddin voivan saavuttaa isänsä havitteleman aseman. Dafydd oli Llywelynin poika avioliitosta Joanin kanssa ja näin myös sukua Englannin hallitsijoille. Dafyddin tultua täysi-ikäiseksi hän matkusti tekemään valan kuninkaalle vuonna 1227. Hänkään ei kuitenkaan saanut tunnustusta Walesin ruhtinaan arvolle. Kuninkaan mukaan Dafydd perisi isänsä, mutta hän käytti sananmuotoja, jotka voitaisiin tulkita myöhemmin kuninkaan haluamalla tavalla. Llywelynin ja hänen poikansa asema Walesissa oli näin epävarma. Vuosien 1228 ja 1234 välillä Llywelyn teki sotaretkiä kuninkaan maille Walesin rajamailla. Rauhansopimus kuninkaan ja Llywelynin välillä näytti ajoittain mahdolliselta, mutta lopulta sellaista ei kuitenkaan syntynyt.
Llywelyn kuoli 11. huhtikuuta 1240 Aberconwyssä, jossa hänet haudattiin paikalliseen luostariin. Häntä seurasi hänen poikansa Dafydd, joka joutui omalla kaudellaan tyytymään asemaansa Gwyneddissä koko Walesin sijaan. Llywelyn ei ollut koskaan saavuttanut virallista Walesin ruhtinaan asemaa, mutta ajatus koko Walesin kattavasta valtiomuodostelmasta oli kuitenkin saanut alkunsa. Llywelyniä käsiteltiin Walesilaisessa runoilijoiden, kuten Llywarch ap Llywelynin, Einion Wanin ja Dafydd Benfrasin teoksissa, jotka esittävät kuninkaan tarinan usein ihannoivaan sävyyn.
Wales vuonna 1217.
Llywelynin patsas Conwyssä.
Luettelo Kökarin julkisista taideteoksista ja muistomerkeistä

Luettelo Kökarin julkisista taideteoksista ja muistomerkeistä sisältää Kökarin kunnassa olevat pysyvät patsaat, muistomerkit ja muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Kahdentoista hukkuneen pakolaisen ja sotilaan muistomerkki (hukkuneiden merimiesten muistomerkki) | Hautausmaa (sijainti summittainen) |  | 59.9476°N, 20.8773°E |  |  |  |  |
| Luostarikirkon muistokivi | Hautausmaa (sijainti summittainen) |  | 59.9476°N, 20.8778°E |  |  |  |  |
| Mars ja Venus | Källskär |  | 59.8723°N, 20.903°E | Sergel, Johan TobiasJohan Tobias Sergel (kopio) |  |  |  |
| Venus (Ulla von Höpken) | Källskär |  | 59.8723°N, 20.9032°E | Sergel, Johan TobiasJohan Tobias Sergel (kopio) |  |  |  |
| Herkules | Källskär |  | 59.8722°N, 20.903°E |  |  |  |  |
| Hermes | Källskär, kallion päällä satamassa |  | 59.8719°N, 20.9062°E | Bologna, Giovanni daGiovanni da Bologna (kopio) |  |  |  |
Logan Browning

Logan Browning
Logan Laurice Browning (s. 9. kesäkuuta 1989 Atlanta, Georgia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Netflix-alkuperäissarjasta Dear White People, jossa hän näytteli Samia vuonna 2017. Hän on myös näytellyt Carrieta televisiosarjassa Summerland, Ned's Declassified School Survival Guidessa Vanessan roolissa ja Meet The Brownsissa, jossa hän puolestaan näytteli Briannaa.
Wikimedia Commonsissa on kuvia tai muita tiedostoja aiheesta .
Le Mansin 24 tunnin ajo

|  Le Mansin 24 tunnin ajo |
| --- | --- |
 Le Mansin rata nykyään.
Rata:  Circuit de la Sarthe
Ensimmäinen tapahtuma:  1923
Viimeisin tapahtuma:  2024
Viimeisin kilpailu (2024):
Voittaja:    Antonio Fuoco  Miguel Molina  Nicklas Nielsen   (Ferrari AF Corse)
Voittoaika:  24:01.55,856
Toinen:    Kamui Kobayashi  José María López  Nyck de Vries   (Toyota Gazoo Racing)
Kolmas:    James Calado  Antonio Giovinazzi  Alessandro Pier Guidi   (Ferrari AF Corse)
Paalupaikka
Kuljettaja:    Kévin Estre  André Lotterer  Laurens Vanthoor   (Porsche Penske Motorsport)
Paaluaika:  3.24,634
Le Mansin 24 tunnin ajo (ransk. 24 heures du Mans) on autourheilukilpailu, jossa tavoitteena on vuorokauden yhtämittaisessa ajossa ajaa pisin mahdollinen matka. Kilpailu on vanhin yhä aktiivinen kestävyysajo. Kilpailu ajetaan Circuit de la Sarthen radalla Sarthen departementissa Ranskassa, lähellä Le Mansin kaupunkia.
Le Mansin 24 tunnin kilpailu järjestettiin ensi kertaa 26.–27. toukokuuta vuonna 1923, ja on sen jälkeen järjestetty vuosittain kesäkuussa lukuun ottamatta vuotta 1956, jolloin ajettiin heinäkuussa, ja 1968 syyskuussa maan poliittisen kuohunnan takia. Vuonna 1936 kilpailua ei taloudellisten vaikeuksien vuoksi järjestetty, eikä toisen maailmansodan vuoksi vuosina 1940–1948. Kilpailun järjestävä seura on Automobile Club de l’Ouest.
Vuoden 1955 kisassa tapahtui historian suurin moottoriurheiluonnettomuus, jossa sai surmansa kuljettajan lisäksi 82 ihmistä, kun palavan auton kappaleet lensivät yleisön joukkoon. Kisat saivat kuitenkin jatkua keskeytymättä. Kilpailuissa on tapahtunut useita muitakin kuolonkolareita.
Kilpailu ajetaan 13,6259 kilometriä (8,4667 mailia) pitkällä radalla, jossa on osia sekä yleisistä teistä että varsinaisesta kilparadasta. Myös aikaisemmin yleisestä tiestä koostuneisiin osioihin on jouduttu tekemään turvallisuusparannuksia.
Historia

Ennen kilpailua UMF (Union Motocycliste de France) järjesti moottoripyöräkilpailun kolmiomaisella radalla 1920-luvun alussa. Automobile Club de l’Ouest (ACO) kiinnostui kestävyysajon järjestämisestä ja säännöt laadittiin kilpailua varten, joka järjestettiin ensimmäisen kerran 26. toukokuuta 1923.
Kilpailussa käytetään Circuit de la Sarthen rataa, jossa on pysyvän radan lisäksi yleisiä teitä. Rataan on tehty vuosien saatossa useita muutoksia, joilla sen turvallisuutta on pyritty parantamaan.
Lähtö

Kilpailussa käytettiin aikoinaan lähtötapaa, jossa lähdön tapahtuessa kuljettajat juoksevat lyhyen matkan autoon, käynnistävät auton ja saattoivat lähteä matkaan kiinnittämättä turvavöitään. Jacky Ickx kuvasi lähtötapaa vaaralliseksi ja käveli autoon juoksemisen sijaan.
Vuonna 1970 autot olivat vielä samassa muodostelmassa lähdön tapahtuessa, mutta kuljettajat olivat jo valmiiksi turvavöissä. Vuonna 1971 autoihin juokseminen korvattiin lopullisesti nykyisellä lähtötavalla, jossa turva-auto päästää autot radalle.
Ajaminen

Kilpailun aikana kolme kuljettajaa vuorottelee autossa. Yksikään kuljettaja ei saa olla autossa pidempään kuin 14 tuntia kilpailun aikana. Ajovuoron pituus vaihtelee 45 minuutista neljään tuntiin. Ajovuoroa vaihdetaan normaalisti kun auto tulee varikolle tankattavaksi tai renkaiden vaihtoon. Kuljettajien on oltava FIA:n luettelossa jossakin neljästä kategoriasta: platina- tai kultaluokka ammattilaiskuljettajille ja hopea- tai pronssiluokka amatöörikuljettajille. GTE Pro -luokassa on käytetty 14 kierroksen pituutta, jota on helpotettu taktikoinnin palauttamiseksi. Autoissa on mittari polttoaineen virtauksen seuraamiselle, jolla ACO ja FIA tietävät paljonko polttoainetta käytetään kierroksella.
LMP1 päivitettävä, LMP2 ja GTE Am -luokissa jokaisen autoa ajavan kolmen kuljettajan on ajettava vähintään kuusi tuntia kilpailun aikana, mutta GTE Pro -luokassa ei ole minimiaikaa. Kaikissa luokissa kuljettaja ei saa ajaa enempää kuin neljä tuntia kuuden tunnin jakson aikana ja enintään 14 tuntia kilpailun aikana yhteensä. Myös auton ohjaamon lämpötilaa seurataan ja jatkuva ajoaika on rajoitettu 80 minuuttiin mikäli ulkolämpötila nousee 32 asteeseen ja autossa ei ole ilmastointia. Vuorojen välillä on voitava levätä vähintään 30 minuuttia.
Varikkopysähdysten sallittu määrä on rajattu luokan mukaan: 48 LMP1-luokassa, 56 LMP2-luokassa, sekä 60 LMGTE Pro ja LMGTE Am -luokissa.
Autot

Kilpailussa kilpailevat sekä yksinomaan kilpailukäyttöön suunnitellut Le Mans Prototype -prototyypit (LMP1 ja LMP2), että sarjatuotantoautoihin pohjautuvat GT-autot (ital. Gran Turismo tai engl. Grand Tourer) joihin kuuluvat amatööriluokka GTE Am ja ammattilaisluokka GTE Pro (LM GTE). Nykyään kussakin autokunnassa on kolme vuorotellen ajavaa kuljettajaa.
Uusien Le Mans Hypercar (LMH) ja Le Mans Daytona h (LMDh) -luokkien autojen määrittely on tehty ACO:n, FIA:n ja IMSA:n sekä valmistajien keskinäisellä päätöksellä ja yhteisien sääntöjen mukaan rakennetut autot voivat kilpailla sekä Le Mansin 24 tunnin ajoissa että Daytonan 24 tunnin ajoissa, ja samat autot voivat myös kilpailla FIA World Endurance Championship ja IMSA SportsCar Championship -sarjoissa.
Vuodesta 2024 GTE-luokan korvaavat suositut FIA GT3 -luokan autot.
Vuonna 2022 FIA WEC -sarja ja Le Mansin 24 tunnin ajot ottivat käyttöön uusiutuvan bioetanolipohjaisen polttoaineen.
ACO suunnittelee, että vedyn käyttö aloitetaan vuodesta 2026 ja sen käyttöä lisätään asteittain. Vuonna 2030 kärkiluokka olisi kokonaan vetykäyttöinen. ACO:n tavoitteena on pitää vetykäyttöinen luokka avoimena erilaisille teknisille toteutuksille, joka sallii erilaiset polttokennot ja polttomoottorit. ACO tavoitteli vetyautoluokkaa vuodelle 2024, mutta sitä lykättiin.
Elokuvat

Vuoden 1955 onnettomuudesta on Ranskassa tehty Ylen kanssa yhteistuotantona sarjaan Arkistojen salat dokumentti Le Mansin onnettomuus 1955, jonka Teema esitti 30. maaliskuuta 2012.
Vuonna 1971 valmistui Lee H. Katzin ohjaama fiktiivinen elokuva Le Mans, jonka pääosassa on Steve McQueen.
Vuonna 2019 valmistui James Mangoldin ohjaama elokuva Le Mans 66 – täydellä teholla (engl. Ford v Ferrari), jonka pääosissa ovat Matt Damon ja Christian Bale. Elokuva kertoo vuoden 1966 Le Mansin kilpailusta.
Aiheesta muualla

Kuvia tai muita tiedostoja aiheesta Le Mansin 24 tunnin ajo Wikimedia Commonsissa
Virallinen sivusto
Laajamittaiset tilastot tuloksista joka vuodelta les 24heures du mans (ranskaksi)
Le Mansin 24 tunnin ajo
1923
1924
1925
1926
1927
1928
1929
1930
1931
1932
1933
1934
1935
1937
1938
1939
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Juliste vuoden 1923 kilpailusta.
Vanha Le Mans -tyylinen lähtö Monzassa vuonna 1949.
Vuoden 2008 ajojen lähtö.
Le Mansin varikkopilttuut vuonna 2006.
Le Mansin 24 tunnin ajon logo.
Lola Anglada

| Lola Anglada |
| --- | --- |

Henkilötiedot
Syntynyt: 1892 tai 1893 Barcelona
Kuollut: 1984 Tiana
Aiheesta muualla
Löydä lisää kirjailijoitaKirjallisuuden teemasivulta
Lola Anglada i Sarriera (1893 Barcelona – 1984 Tiana) oli espanjalainen kirjailija ja kuvittaja.  Hänen varhaiset työnsä olivat lastenkirjoja.
Anglada, oikealta nimeltään Dolors Anglada i Sarriera, sai taideopetusta hyvin nuoresta alkaen. Hän julkaisi ensimmäiset kuvituksensa vuonna 1905 (12-vuotiaana) ja piti ensimmäisen yksityisnäyttelynsä vuonna 1916. Hän opiskeli Francesc Galí -akatemiassa ja tutustui  Joan Miróon ja  Lloréns Artigasiin. Hän alkoi kuvakirjojen tekemisen opiskeluaikanaan. Kirjallisen työnsä ohella hän vaikutti Primo de Riveran vastaisessa oppositioliikkeessä ja puolusti feminismiä ja katalanianismia.
Llywelyn ap Gruffudd

| Llywelyn ap Gruffudd |
| --- | --- |
 Llywelyn piirroksessa vuodelta 1267.
Walesin prinssi
Valtakausi:  1267–1282
Edeltäjä:  Dafydd ap Llywelyn
Seuraaja:  Dafydd ap Gruffydd

Syntynyt:  n. 1223
Kuollut:  11. joulukuuta 1282
Puoliso:  Eleanor de Montfort
Lapset:  Gwenllian Walesilainen
Suku:  Aberffraw
Isä:  Gruffudd ap Llywelyn
Äiti:  Senana ferch Caradog
Llywelyn ap Gruffudd tai Llywelyn Viimeinen oli walesilainen ruhtinas, joka sai Walesin prinssin tittelin ja yhdisti Walesin ensimmäistä kertaa yhden vallan alle. Llywelyn jäi myös viimeiseksi itsenäiseksi walesilaiseksi ruhtinaaksi ja hän sai surmansa Englannin kuningas Edvard I:stä vastaan käydyssä taistelussa 11. joulukuuta 1282.
Elämäkerta

Llywelyn oli isänsä Gruffudd ap Llywelynin toiseksi vanhin poika ja hänen isoisänsä oli Llywelyn ab Iorwerth eli Llywelyn Suuri. Dafydd ap Llywelynin valtaannousun jälkeen Llywelyn nousi pienen Perfeddwladissa sijainneen alueen hallitsijaksi ja liittoutui Dafyddin kanssa tämän aloitettua kapinan Englannin kuningasta vastaan. Dafydd kuoli vuonna 1246 ilman perillistä ja aikaisempi liitto hänen kanssaan turvasi perinnän Llywelynille. Llywelynin vanhempi veli Owain oli jäänyt englantilaisten vangiksi ja palatessaan Walesiin hänen oli suostuttava hallitsemaan Gwynedd Uwch Conwyä eli vapaasti käännettynä Ylä-Gwyneddiä yhdessä veljensä kanssa. Veljekset hallitsivat vuoteen 1255 saakka, jolloin veljesten nuorempi veli Dafydd liittoutui Owainin kanssa Llywelyniä vastaan. Llywelyn voitti Bryn Derwinin taistelun veljiään vastaan. Voittonsa jälkeen hän valtasi edelleen aikaisemmin Englannin kruunun hallitseman osan Perfeddwladia, minkä jälkeen hän hallitsi suurinta osaa Gwyneddistä. Solmimalla liittoja muiden walesilaisten ruhtinaiden kanssa Llywelyn ulotti valtansa myös Powysin ja Deheubarthin alueelle.
Viimeistään vuonna 1258 Llywelyn oli alkanut käyttää arvonimeä Walesin prinssi. Sota Englannin kuningas Henrik III:ta vastaan jatkui sotaretkillä Walesin rajamailla. Llywelyn liittoutui myös Simon de Montfortin ja kuningasta vastaan kapinoineiden paronien kanssa. Llywelyn vaati Henrik III:ta tunnustamaan hänen asemansa muiden Walesin ruhtinaiden johdossa, johon kuningas viimein myöntyi Trefaldwynin rauhassa (kymriksi Cytundeb Trefaldwyn, engl. Treaty of Montgomery) vuonna 1267, jolla kuningas tunnusti hänet Walesin ruhtinaskunnan hallitsijaksi Walesin prinssin arvonimellä. Walesin ruhtinaat vannoivat uskollisuutta Llywelynille, joka oli puolestaan velvoitettu vannomaan uskollisuutta samaan tapaan Englannin kuninkaalle. Llywelyn oli näin yhdistänyt koko Walesin yhden vallan alle ensimmäistä kertaa Walesin historian aikana.
Konflikti kuninkaan kanssa syttyi jälleen vuonna 1277. Sodan taustalla olivat erimielisyydet kuningas Edvard I:n ja Walesin rajamaiden hallitsijoiden välillä. Llywelyn joutui luopumaan hallitsemistaan alueista Gwyneddin ulkopuolella Aberconwyn rauhassa. Hän menetti myös Perfeddwladin ja joutui tunnustamaan veljensä Dafydd ap Gruffudd perimisoikeuden. Llywelynin sallittiin kuitenkin hallita Dafyddille perintönä annettuja alueita oman elinaikansa ajan ja Dafydd sai sen sijaan Llywelynin menettämät alueet Perfeddwladissa. Walesin lakiin vedoten Llywelyn vaati kuninkaan tuomareilta Gruffudd ap Gwenwynwynin alueita Arwystlin cantrefissa ja osia Cyfeiliogista. Llywelynin tarkoituksena oli kokeilla, kunnioittaisiko kuningas maakiistojen ratkaisua Walesin lain ja Walesin kansalaisuuden takaamien oikeuksien perusteella. Kuninkaan ja Llywelynin välit kiristyivät ja puhkesivat jälleen sodaksi vuonna 1282. Sodan perimmäisenä syynä voidaan kuitenkin pitää lakikiistaa lukuun ottamatta Llywelynin kokemaa epäoikeutta, jolla Dafydd oli saanut hänen alueensa Perfeddwladissa. Llywelyn sai surmansa 11. joulukuuta 1282 Llanfair-ym-Mualltin lähellä käydyssä taistelussa.
Aiheesta muualla

Kuvia tai muita tiedostoja aiheesta Llywelyn ap Gruffudd Wikimedia Commonsissa
Llywelynin patsas Cardiffin kaupungintalolla.
Uintikeskus Ulpukka

| Uintikeskus Ulpukka |
| --- | --- |
 Ulpukka vuonna 2015.
Osoite:  Eeronkuja 5
Sijainti:  Raisio
Rakennustyyppi:  Uimahalli
Perustettu:  Vanha - 1973 Uusi - 1997
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Raision Uintikeskus Ulpukka on Raisiossa sijaitseva uimahalli, joka avattiin vuonna 1997 edellisen Raision vanhan uimahallin jälkeenselvennä. Ulpukka sisältää peruskorjatun vanhan osan sekä uudisosan.
Ulpukka tarjoaa vesiliikuntaa, uimakouluja sekä vauvauintia. Uimahallissa on kilpailu- ja kuntoiluallas, harjoittelu- ja kuntoiluallas, opetusallas, terapia-allas, kahluuallas ja ulkoallas sekä vesiliukumäki.
Veer-Zaara

| Veer-Zaara |
| --- | --- |

Ohjaaja:  Yash Chopra
Käsikirjoittaja:  Aditya Chopra
Tuottaja:  Aditya Chopra Yash Chopra
Säveltäjä:  Madan Mohan Sanjeev Kohli
Kuvaaja:  Anil Mehta
Leikkaaja:  Ritesh Soni
Pääosat:  Shah Rukh Khan Preity Zinta Rani Mukerji
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  12. marraskuuta 2004
Kesto:  192 min
Alkuperäiskieli:  hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Veer-Zaara on Yash Chopran ohjaama intialainen romanttinen draamaelokuva vuodelta 2004. Chopra tuotti elokuvan yhdessä poikansa Aditya Chopran kanssa, joka on myös käsikirjoittanut elokuvan. Shah Rukh Khan, Preity Zinta ja Rani Mukerji näyttelevät päärooleja.
Veer-Zaara oli vuoden menestynein Bollywood-elokuva Intiassa ja ulkomailla. Se menestyi Intian ja Pakistanin lisäksi Britanniassa, Saksassa, Ranskassa, Etelä-Afrikassa, Kanadassa ja Yhdysvalloissa. Se voitti monia palkintoja Intiassa, muun muassa National Film Awards -palkinnon, neljä Filmfare Awards -palkintoa ja seitsemän International Indian Film Academy Awards -palkintoa.
Elokuvassa seurataan intialaisen lentäjän ja pakistanilaisen poliitikon tyttären epäonnista rakkaustarinaa.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Veer Pratap Singh   |
|  Preity Zinta  | … |  Zaara Hayat Khan   |
|  Rani Mukerji  | … |  Saamiya Siddiqui   |
|  Amitabh Bachchan  | … |  Choudhary Sumer Singh   |
|  Hema Malini  | … |  Saraswati Kaur   |
|  Manoj Bajpai  | … |  Raza Sharazi   |
|  Divya Dutta  | … |  Shabana ”Shabbo” Ibrahim   |
|  Kirron Kher  | … |  Maryam Hayat Khan   |
|  Boman Irani  | … |  Jehangir Hayat Khan   |
|  Anupam Kher  | … |  Zakir Ahmed   |
|  Zohra Sehgal  | … |  Bebe   |
|  Akhilendra Mishra  | … |  Malkaat   |
|  Tom Alter  | … |  Raltaaf Sheikh   |
Musiikki

Elokuvan musiikki perustuu edesmenneen Madan Mohanin sävellyksiin. Sanoitukset kirjoitti Javed Akhtar. Kuuluisa playback-laulaja Lata Mangeshkar lauloi suurimman osan lauluista.
Musiikki > Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Tere Liye” | Lata Mangeshkar, Roop Kumar Rathod | 5.34 |  |  |  |  |  |  |
| 2. | ”Main Yahan Hoon” | Udit Narayan | 4.57 |  |  |  |  |  |  |
| 3. | ”Aisa Des Hai Mera” | Lata Mangeshkar, Udit Narayan, Gurdas Mann, Pritha Mazumder | 7.10 |  |  |  |  |  |  |
| 4. | ”Yeh Hum Aa Gaye Hain Kahan” | Lata Mangeshkar, Udit Narayan | 5.45 |  |  |  |  |  |  |
| 5. | ”Do Pal” | Lata Mangeshkar, Sonu Nigam | 4.27 |  |  |  |  |  |  |
| 6. | ”Kyun Hawa” | Lata Mangeshkar, Sonu Nigam | 6.14 |  |  |  |  |  |  |
| 7. | ”Hum To Bhai Jaise” | Lata Mangeshkar | 4.19 |  |  |  |  |  |  |
| 8. | ”Aaya Tere Dar Par” | Ahmed Hussain, Mohammad Hussain | 7.53 |  |  |  |  |  |  |
| 9. | ”Lodi” | Lata Mangeshkar, Udit Narayan, Gurdas Mann | 6.55 |  |  |  |  |  |  |
| 10. | ”Tum Paas Aa Raahein Ho” | Lata Mangeshkar, Jagjit Singh | 5.12 |  |  |  |  |  |  |
| 11. | ”Jaane Kyun” | Lata Mangeshkar | 5.16 |  |  |  |  |  |  |
Palkinnot

Bollywood Movie Awards
Paras elokuva
Paras ohjaus – Yash Chopra
Paras miespääosa – Shah Rukh Khan
Paras musiikki – Madan Mohan
Paras sanoitus – Javed Akhtar, ”Tere Liye”
Paras puvustus – Manish Malhotra
Filmfare Awards
Paras elokuva
Paras tarina – Aditya Chopra
Paras dialogi – Aditya Chopra
Paras sanoitus – Javed Akhtar, ”Tere Liye”
Global Indian Film Awards
Paras naissivuosa – Divya Dutta
Paras tarina – Aditya Chopra
International Indian Film Academy Awards
Paras elokuva
Paras ohjaus – Yash Chopra
Paras miespääosa – Shah Rukh Khan
Paras naissivuosa – Rani Mukerji
Paras musiikki – Madan Mohan
Paras tarina – Aditya Chopra
Paras maskeeraus – Anil Pemgirikar
National Film Awards
Paras populaarielokuva
Producers Guild Film Awards
Paras dialogi – Aditya Chopra
Screen Awards
Paras elokuva
Paras miespääosa – Shah Rukh Khan
Pari nro 1 – Shah Rukh Khan, Preity Zinta
Paras tarina – Aditya Chopra
Paras dialogi – Aditya Chopra
Stardust Awards
Vuoden naistähti – Preity Zinta
Paras naissivuosa – Kirron Kher
Zee Cine Awards
Paras elokuva
Paras ohjaus – Yash Chopra
Paras miespääosa – Shah Rukh Khan
Paras naissivuosa – Divya Dutta
Aiheesta muualla

Virallinen sivusto (englanniksi)
Veer-Zaara Internet Movie Databasessa (englanniksi)
Veer-Zaara AllMoviessa. (englanniksi)